钦定古今图书集成/理学汇编/学行典/第200卷 > 李元吉〈子胜任〉
## 钦定古今图书集成/理学汇编/学行典/第200卷 > 李元吉〈子胜任〉

按《峄县志》：“李元吉，字虞风，家彭城，遭河溢，徙峄，补诸
生。万历己未，选明经，授浙江嘉兴府训导，不赴。父尝
病危甚，拜斗吁代尝粪以验。瘥剧其疾，响应而起。长
子胜任，字观四，未弱冠，为名诸生，务为经济实学。侍
父入都，父疾溽暑中衣不解带者三月。夜则哀祷神
明，承事之劳，艰瘁万状。同行者感其孝诚，各赋诗以”
赠。